20.11.2003 Den Europæiske Unions Tidende L 302/39 RÅDETS AFGØRELSE 2003/807/FUSP af 17. november 2003 om forlængelse og ændring af afgørelse 2002/842/FUSP om gennemførelse af fælles aktion 2002/ 589/FUSP med henblik på Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Sydøsteuropa RÅDET FOR DEN EUROPÆISKE UNION HAR — under henvisning til traktaten om Den Europæiske Union, især artikel 23, stk. 2, under henvisning til Rådets fælles aktion 2002/589/FUSP af 12. juli 2002 om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben (!), især artikel 6, og ud fra følgende betragtninger: (1) Den 21. oktober 2002 vedtog Rådet afgørelse 2002/ 842/FUSP (?) med henblik på Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Sydøsteu- ropa; formålet med afgørelsen var at gennemføre fælles aktion 2002/589/FUSP, og den stillede 200 000 EUR til rådighed for dette formål. (2) > Nogle mål kunne ikke nås inden den 22. december 2003, hvor afgørelse 2002/842/FUSP udløber, og andre mål bør konsolideres og forlænges efter denne dato. (3) — Kommissionen bør sikre, at Den Europæiske Unions bidrag til projekterne er tilstrækkeligt synligt, herunder også ved hjælp af passende UNDP (De Forenede Natio- ners Udviklingsprogram)-foranstaltninger. (4) — Afgørelse 2002/842/FUSP bør derfor forlænges og ændres — TRUFFET FØLGENDE AFGØRELSE: Artikel 1 I afgørelse 2002/842/FUSP foretages følgende ændringer: 1) Følgende nye stykke indsættes i artikel 1: »4. — Den finansieringsaftale, der skal indgås, indeholder et krav om, at UNDP skal sikre, at Den Europæiske Unions bidrag til projektet er synligt, i et forhold, der svarer til bidragets størrelse.«; 2) I artikel 2, stk. 1, ændres det finansielle referencebeløb »200 000 EUR« til »300 000 EUR«; dette beløb er et supplement til det beløb, der blev stillet til rådighed for den foregående afgørelse vedrørende denne aktion. 3) I artikel 4, stk. 1, ændres andet afsnit til »Den udløber den 31. december 2004.« Artikel 2 Denne afgørelse træder i kraft den 23. december 2003. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 17. november 2003. På Rådets vegne F. FRATTINI Formand () EFTL 191 af 19.7.2002, s. 1. (?) EFT L 289 af 26.10.2002, s. 1.